รัฐกระตุ้นสินเชื่อบ้านเต็มสูบ
ธอส.จับมือ 15 สมาคมอสังหาริมทรัพย์ เตรียมสินเชื่อดอกเบี้ยพิเศษเฉลี่ย 3% ใน 3 ปีแรกหวังช่วยกระตุ้นตลาดบ้านครึ่งปีหลัง
30 มิ.ย. 2560

ธอส.จับมือ 15 สมาคมอสังหาริมทรัพย์ เตรียมสินเชื่อดอกเบี้ยพิเศษเฉลี่ย 3% ใน 3 ปีแรกหวังช่วยกระตุ้นตลาดบ้านครึ่งปีหลังนายวิสุทธิ์ ศรีสุพรรณ รมช.คลัง เปิดเผยว่า ธนาคารอาคารสงเคราะห์ (ธอส.) ได้ร่วมลงนามกับ 15 สมาคม ชมรมผู้ประกอบการอสังหาริมทรัพย์ เปิดสินเชื่อเพื่อที่อยู่อาศัยของผู้ประกอบการกว่า 200 โครงการ โดยครอบคลุมถึงผู้ประกอบการที่เป็นสมาชิกของสมาคม ชมรมผู้ประกอบการอสังหาริมทรัพย์กว่า 200 โครงการ มีมูลค่าของโครงการรวมกันกว่า 3 หมื่นล้านบาท และเตรียมขยายความร่วมมือไปยังสมาคม ชมรมผู้ประกอบการอสังหาริมทรัพย์อื่นๆ ที่มีความพร้อมเข้าร่วมโครงการกับ ธอส.ในอนาคตต่อไปนายฉัตรชัย ศิริไล กรรมการผู้จัดการ ธอส. กล่าวว่า ธอส.พร้อมสนับสนุนลูกค้าโครงการทั้งในเรื่องของอัตราดอกเบี้ย ซึ่ง ธอส.อยู่ระหว่างพิจารณาผลิตภัณฑ์ เบื้องต้นคาดว่าอัตราดอกเบี้ยเฉลี่ย 3 ปีแรกจะอยู่ที่ประมาณ 3% ซึ่งต่ำกว่าโครงการที่ดอกเบี้ยต่ำสุดของ ธอส.ในปัจจุบันคือ For Home ซึ่งเฉลี่ย 3 ปีที่ 3.43% ต่อปี เริ่มปล่อยกู้ตั้งแต่วันที่ 1 ก.ค.เป็นต้นไป วงเงินกู้ขั้นตอน และระยะเวลาในการพิจารณาสินเชื่อ รวมถึงการบริการนอกสถานที่ เป็นต้น โดยมั่นใจว่าความร่วมมือในครั้งนี้จะมีส่วนช่วยทำให้ธนาคารสามารถปล่อยสินเชื่อใหม่ในปี 2560 ให้เป็นไปตามเป้าหมายที่กำหนดไว้ 1.78 แสนล้านบาท และเป็นการกระตุ้นเศรษฐกิจผ่านภาคอสังหาริมทรัพย์ได้อีกทางสำหรับสาระสำคัญคือ 1.สมาชิกของสมาคมจะจัดส่งโครงการจัดสรรที่อยู่อาศัยมาเข้าโครงการพิเศษของ ธอส. เช่น โครงการประเภท Fast Track Smart Fast Track Regional Fast Track และ LTF ซึ่งลูกค้าจะได้รับประโยชน์ลด ค่าใช้จ่ายเรื่องการประเมินราคา เนื่องจากธนาคารกำหนดราคารับเป็นหลักประกันของที่อยู่อาศัยในโครงการล่วงหน้า ซึ่งจะช่วยลดระยะเวลาในการพิจารณาสินเชื่อได้เช่นกันสมาชิกของสมาคมจะจัดส่งลูกค้าภายใต้โครงการประเภทนี้ให้แก่ธนาคาร เพื่อพิจารณาสินเชื่อเบื้องต้น และยื่นกู้จริงไม่น้อยกว่า 70% ของจำนวนที่อยู่อาศัยทั้งหมดในแต่ละโครงการ  ธนาคารจะส่งเจ้าหน้าที่ไปสำรวจก่อนที่โครงการจะตัดสินใจขายให้แก่ลูกค้านอกจากนั้น ธนาคารจะจัดทำผลิตภัณฑ์สินเชื่อให้แก่ลูกค้าในโครงการจัดสรรที่อยู่อาศัยด้วยเงื่อนไขพิเศษตามที่ธนาคารกำหนด และ 5.ธนาคารจะอำนวยความสะดวกให้บริการลูกค้านอกสถานที่ ตามที่ธนาคารและสมาชิกของสมาคมได้ตกลงกัน การลงนามบันทึกความร่วมมือโครงการสินเชื่อเพื่อที่อยู่อาศัย เป็นการดำเนินการเพื่อสนับสนุนให้ประชาชนเข้าถึงแหล่งเงินกู้อย่างทั่วถึง และสามารถมีที่อยู่อาศัยเป็นของตนเอง